CELEX: 62019TN0689
Language: sl
Date: 2019-10-08 00:00:00
Title: Zadeva T-689/19: Tožba, vložena 8. oktobra 2019 – ZU/ESZD

16.12.2019   
            
            
               SL
            
            
               Uradni list Evropske unije
            
            
               C 423/62
            
         
      Tožba, vložena 8. oktobra 2019 – ZU/ESZD
      (Zadeva T-689/19)
      (2019/C 423/78)
      Jezik postopka: angleščina
      
         Stranki
      
      
         Tožeča stranka: ZU (zastopnik: C. Bernard-Glanz, odvetnik)
      
         Tožena stranka: Evropska služba za zunanje delovanje
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  odločbi organa za imenovanja z dne 30. novembra 2018 o zavrnitvi zahtevkov tožeče stranke z dne 27. julija 2018 za (i) povračilo stroškov službenega potovanja in (ii) pomoč razglasi za nični;
               
            
                  —
               
               
                  toženi stranki naloži plačilo zneska 70 000 EUR kot povračilo nastale nepremoženjske škode skupaj z obrestmi po zakonski stopnji do popolnega plačila;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva razloga.
      
                  1.
               
               
                  Prvi tožbeni razlog: zavrnitev zahtevka za povračilo stroškov službenega potovanja, pri čemer naj bi bile storjene očitna napaka pri presoji, kršitev načela dobrega upravljanja, kršitev načela sorazmernosti ter kršitev člena 71 Kadrovskih predpisov in njihovih izvedenih določb, kot izhajajo iz Priloge VII k tem predpisom, in Vodnika za službena potovanja (2008), poleg tega pa naj zahteva za predložitev vstopnih kuponov kot predpogoj za povračilo stroškov tožeče stranke v zvezi s službenim potovanjem ne bi bila smiselna.
               
            
                  2.
               
               
                  Drugi tožbeni razlog: zavrnitev zahtevka za pomoč, pri čemer naj bi bile storjene očitna napaka pri presoji ter kršitve členov 12a in 24 Kadrovskih predpisov ter členov 1, 31(2), 41 in 48 Listine Evropske unije o temeljnih pravicah, poleg tega pa naj bi prišlo do zlorabe pooblastil.